Zmluva o nájme a zabezpečení činností súvisiacich s prevádzkovaním pohrebiska

uzatvorená najmä podľa zákona č.40/1964 Zb. Občiansky zákonník a
 podľa § 269 ods. 2 zákona č. 513/1991 Zb. Obchodný zákonník
 a ďalších súvisiacich právnych predpisov

Zmluvné strany:

Prenajímateľ:	MESTO MEDZILABORCE
			Sídlo: Mestský úrad Medzilaborce			
			          Mierová 326/4, 068 01 Medzilaborce		
			IČO:  00323233			
			v mene mesta: Ing. Ivan Solej, primátor
			
a

Nájomca:	Obchodné meno: 	     ...................................
	Miesto podnikania:	.......................................
				.......................................
	IČO:			........................................
	IČ DPH:		.......................................
	Bankové spojenie:	......................................
			Číslo účtu:		......................................
			Zápis v: 		........................ registri,  vedenom 								.............................................................., 
						číslo registra: ........................
	(ďalej len „nájomca“)

Čl. I
Úvodné ustanovenia

1.	Mesto Medzilaborce vlastní vo výlučnom vlastníctve nehnuteľnosti, a to: 

-	Dom smútku na ulici Cintorínskej - stavba so súpisným číslom 656, postavená na parcele registra CKN s parcelným číslom 1264/2, druh stavby: budova na vykonávanie náboženských aktivít, krematóriá a domy smútku, popis stavby: dom smútku, táto stavba je evidovaná na liste vlastníctva Správy katastra Medzilaborce číslo 1533 v katastrálnom území Medzilaborce
-	Dom smútku miestna časť Borov - stavba so súpisným číslom 128, postavená na parcele registra CKN s parcelným číslom 334/3, druh stavby: budova na vykonávanie náboženských aktivít, krematóriá a domy smútku, popis stavby: dom smútku, táto stavba je evidovaná na liste vlastníctva Správy katastra Medzilaborce číslo 1 v katastrálnom území Borov
-	Dom smútku miestna časť Vydraň - stavba so súpisným číslom 208, postavená na parcele registra CKN s parcelným číslom 3/4, druh stavby: budova na vykonávanie náboženských aktivít, krematóriá a domy smútku, popis stavby: dom smútku, táto stavba je evidovaná na liste vlastníctva Správy katastra Medzilaborce číslo 1197 v katastrálnom území Vydraň

2.	Mesto Medzilaborce je zriaďovateľom verejných pohrebísk v Medzilaborciach, ktoré sa nachádzajú na pozemkoch situovaných v katastrálnom území Medzilaborce, s tým, že ide o pohrebisko na ulici Cintorínskej, o pohrebisko na ulici Dukelských hrdinov a o pohrebiská v miestych častiach Borov a Vydraň (ďalej spolu aj ako „Pohrebisko“).

3.	Nájomca prehlasuje, že je držiteľom platného:
-	osvedčenia o živnostenskom oprávnení na prevádzkovanie nasledovných živností: Prevádzkovanie pohrebiska, Prevádzkovanie pohrebnej služby a Kúpa tovaru na účely jeho predaja konečnému spotrebiteľovi (maloobchod) alebo iným prevádzkovateľom živnosti (veľkoobchod) a zároveň
-	certifikátu odbornej prípravy na prevádzkovanie pohrebnej služby a zároveň
-	osvedčenia o odbornej príprave na prevádzkovanie pohrebiska a zároveň
-	osvedčenia o odbornej spôsobilosti na prevádzkovanie pohrebiska a prevádzkovanie pohrebnej služby.

Čl. II
Predmet zmluvy

3.	Touto zmluvou prenajímateľ prenecháva nájomcovi do užívania stavby (vyššie uvedené domy smútku, ďalej spolu aj ako „Dom smútku“) špecifikované v článku I tejto zmluvy v celosti (ďalej spolu aj ako „Predmet nájmu“). 

2.	Prenajímateľ prenecháva nájomcovi Predmet nájmu, aby ho užíval za účelom správy a prevádzkovania Domu smútku, poskytovania s tým súvisiacich pohrebných služieb a plnenia povinností vyplývajúcich nájomcovi z tejto zmluvy.

3.	Touto zmluvou sa nájomca zaväzuje zabezpečiť pre prenajímateľa počas účinnosti tejto zmluvy nasledovné činnosti súvisiace s prevádzkovaním Pohrebiska:
-	správu a prevádzkovanie Domu smútku,
-	vykopanie hrobu a zasypanie hrobu,
-	vykonávanie exhumácie,
-	vedenie evidencie súvisiacej s prevádzkovaním pohrebiska,
-	správu pohrebiska,
-	správu márnice a domu smútku,
-	údržbu komunikácií a zelene na pohrebisku,
a to podľa špecifikácie uvedenej nižšie v tejto zmluve.

Čl. III
Práva a povinnosti zmluvných strán

1.	Nájomca je povinný na základe tejto zmluvy zabezpečiť nasledovné činnosti: 

I. správu a prevádzkovanie Domu smútku, jeho zariadenia a vybavenia, a to najmä: 

a)	sprístupniť priestory Domu smútku pozostalým, inej verejnosti a prevádzkovateľom pohrebných služieb (ďalej len „vyhradené priestory Predmetu nájmu“) v súlade s platným a účinným Všeobecne záväzným nariadením Mesta Medzilaborce - Prevádzkový poriadok pohrebísk Mesta Medzilaborce (ďalej len „Prevádzkový poriadok Pohrebísk“), a v súlade s úradnými hodinami pre verejnosť a určenými hodinami rozlúčky,
b)	vyvesiť na vstupných dverách Domu smútku úradné hodiny pre verejnosť, zoznam mien zomrelých a určené hodiny rozlúčky, Prevádzkový poriadok pohrebnej služby a cenník pohrebných služieb tvorí prílohu tejto zmluvy (ďalej len „Cenník pohrebných služieb“),
c)	otvárať a uzatvárať Dom smútku podľa potreby,
d)	zabezpečovať:
-	pravidelné vetranie, upratovanie, čistenie, dezinfekciu a deratizáciu priestorov nachádzajúcich sa v Dome smútku, vrátane ich vnútorného vybavenia a zariadenia, 
-	riadnu prevádzku a funkčnosť všetkých chladiacich zariadení nachádzajúcich sa v Dome smútku vrátane ich pravidelnej údržby, opráv, čistenia a dezinfekcie, 
-	funkčnosť elektrického osvetlenia, prevádzku vodných zdrojov v budove Domu smútku, prevádzku ozvučenia, revízie  elektrickej inštalácie a elektrických zariadení nachádzajúcich sa v Dome smútku v súlade s platnými právnymi predpismi,
-	starostlivosť o interiérovú zeleň,
-	protipožiarnu ochranu priestorov Domu smútku v zmysle zákona č. 314/2001 Z. z. o ochrane pred požiarmi a dodržiavanie BOZP v priestoroch Domu smútku v zmysle zákona č. 124/2006 Z. z. o bezpečnosti a  ochrane zdravia  pri práci a súvisiacich predpisov,
f)	zabezpečovať činnosti nevyhnutne spojené s organizáciou a koordináciou pohrebných obradov v Dome smútku, vrátane prípravy obradnej siene pred smútočným obradom, zabezpečenia osvetlenia, ozvučenia, adekvátnej estetickej výzdoby obradnej siene a pod. a prenechávania priestorov Domu smútku (najmä obradnej siene a rozlúčkovej miestnosti) a jeho vnútorného vybavenia a zariadenia (vrátane chladiarenských zariadení umiestnených v Dome smútku) do krátkodobého podnájmu obstarávateľovi pohrebu, pozostalým resp. prevádzkovateľom pohrebnej služby za účelom zabezpečenia pohrebu, vykonania smútočného obradu (pobožnosti) alebo k občianskemu vzdaniu úcty pred samotným aktom, 
g)	zabezpečovať ďalšie hore neuvedené činnosti, ktoré spadajú pod pojem správa a/alebo prevádzkovanie Domu smútku podľa Prevádzkového poriadku pohrebiska a všeobecne záväzných právnych predpisov,

II.  vykopanie a zasypanie hrobov nachádzajúcich sa na Pohrebisku, a to bez ohľadu na to, či   pohrebné služby v súvislosti s konkrétnym pohrebom poskytol pozostalým nájomca alebo iný podnikateľ prevádzkujúci pohrebné služby.

2.	Nájomca je oprávnený užívať Predmet nájmu za účelom zabezpečenia vyššie uvedených činností. Zmluvné strany sa dohodli, že nájomca  oprávnený užívať Predmet nájmu aj za účelom poskytovania pohrebných služieb v Predmete nájmu s tým, že tieto pohrebné služby bude nájomca poskytovať  samostatne vo svojom mene a na svoj účet v rámci svojej podnikateľskej činnosti.

3.	Nájomca je v súvislosti so zabezpečením činností podľa tejto zmluvy povinný:

a)	vykonávať všetky činnosti v zmysle tejto zmluvy riadne a včas, s odbornou starostlivosťou, prostredníctvom odborne spôsobilých osôb a v súlade so všeobecne záväznými právnymi predpismi, najmä v súlade so zákonom č. 131/2010 Z. z. o pohrebníctve, zákonom č. 455/1991 Zb. o živnostenskom podnikaní (živnostenský zákon), zákonom č. 576/2004 Z. z. o zdravotnej starostlivosti, službách súvisiacich poskytovaním zdravotnej starostlivosti a o zmene a doplnení niektorých zákonov, zákonom č. 126/2006 Z.z. o verejnom zdravotníctve a o zmene a doplnení niektorých zákonov, všeobecne záväznými právnymi predpismi a vnútornými predpismi Mesta Medzilaborce, ostatnými predpismi vzťahujúcimi sa na užívanie Predmetu nájmu na dohodnutý účel, ako aj v súlade s plánom pohrebných obradov, plánom pochovávania a plánom miest na pochovávanie,
b)	viesť evidenciu o zaobchádzaní s ľudskými pozostatkami a ľudskými ostatkami v súlade s § 8 ods. 4 písm. d) zákona č. 131/2010 Z. z. o pohrebníctve a evidenciu o pochovávaní potrateného ľudského plodu alebo predčasne odňatého ľudského plodu v súlade s § 8 ods. 4 písm. e) zákona č. 131/2010 Z. z. o pohrebníctve, a to v elektronickej podobe prostredníctvom počítačového softvéru a zároveň na kartách a v knihe zosnulých,
c)	zostavovať plány pohrebných obradov, ktoré sa budú konať v Dome smútku a plány pochovávania na Pohrebisku a sprístupňovať ich prenajímateľovi, pozostalým a ostatným poskytovateľom pohrebných služieb,
d)	zabezpečiť ochranu osobných údajov v súlade so všeobecne záväznými právnymi predpismi,
e)	pri vyúčtovaní úhrady za prenechanie priestorov Domu smútku do krátkodobého podnájmu tretím osobám, ako aj pri vyúčtovaní odplaty za činnosti a služby poskytnuté tretím osobám dodržiavať platný a účinný cenník, schválený Mestským zastupiteľstvom Mesta Medzilaborce a Cenník pohrebných služieb,
f)	zabezpečovať činnosti v zmysle tejto zmluvy tak, aby boli vytvorené podmienky pre dôstojný priebeh smútočných obradov v súlade s požiadavkami objednávateľa pohrebu,
g)	zabezpečiť výkopové a zásypové práce tak, aby bol príslušný hrob riadne vykopaný pred začatím pohrebu a zasypaný najneskôr do dvoch hodín po ukončení pohrebu a zároveň tak, aby hrob spĺňal všetky požiadavky uvedené v Prevádzkovom poriadku Pohrebiska a v zákone č. 131/2010 Z. z. o pohrebníctve a aby boli dodržané všetky ďalšie podmienky tam uvedené pre ukladanie ľudských pozostatkov a ľudských ostatkov,
h)	dodržiavať zákaz pochovávania a oznamovať prenajímateľovi bezodkladne skutočnosti nasvedčujúce tomu, že by ďalším pochovávaním na Pohrebisku mohlo dôjsť k ohrozeniu zdravia ľudí alebo kvality podzemnej vody,
i)	udržať počas účinnosti tejto zmluvy v platnosti všetky doklady o živnostenskom oprávnení  a o odbornej spôsobilosti,
j)	umožniť podnikateľom, ktorí v rámci svojej podnikateľskej činnosti zabezpečujú prevádzkovanie pohrebných služieb, poskytnutie jednotlivých služieb súvisiacich s organizáciou a priebehom smútočného obradu v Dome smútku, a to podľa požiadaviek jednotlivých obstarávateľov pohrebu a zároveň poskytnúť iným prevádzkovateľom pohrebných služieb riadne a včas nevyhnutnú súčinnosť a služby, ktoré sú spojené so samotných charakterom zariadenia Domu smútku. 

4.	Nájomca je ďalej povinný:

a)	zabezpečovať bežnú údržbu a opravy Domu smútku a jeho vnútorného vybavenia a zariadenia s tým, že bežnou údržbou a opravami sa rozumejú najmä všetky činnosti  uvedené v prílohe č. 1 Nariadenia vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka, ako aj ďalšie tam neuvedené činnosti, pokiaľ náklady na ich uskutočnenie nepresiahnu sumu 1 000,- EUR ročne,
b)	zabezpečovať pravidelné kosenie a hrabanie trávy na Pohrebisku a včasnú údržbu komunikácií a spevnených plôch nachádzajúcich sa na Pohrebisku a v okolí Pohrebiska, najmä odhrabávanie snehu a odstraňovanie väčších nečistôt,
c)	oznamovať prenajímateľovi bezodkladne potrebu opráv Predmetu nájmu, ktoré má zabezpečiť prenajímateľ a umožniť prenajímateľovi kedykoľvek vstup do Predmetu nájmu za účelom kontroly dodržiavania tejto zmluvy.

5.	Nájomca nie je oprávnený prenechať Predmet nájmu, jeho časť a/alebo jeho vnútorné vybavenie alebo zariadenie do podnájmu tretej osobe bez predchádzajúceho písomného súhlasu prenajímateľa a ani umožniť ich užívanie, pokiaľ z tejto zmluvy nevyplýva inak. Súhlas prenajímateľa nie je potrebný prenechanie priestorov obradnej siene, rozlúčkovej miestnosti, prípadne iných miestností Domu smútku a ich vnútorného zariadenia a vybavenia do krátkodobého podnájmu (prípadne ich prenechania do užívania) obstarávateľovi pohrebu,  pozostalým alebo prevádzkovateľovi pohrebnej služby v súvislosti so zabezpečením pohrebu.

6.	Akékoľvek zmeny na Predmete nájmu je nájomca oprávnený vykonávať iba s predchádzajúcim písomným súhlasom prenajímateľa, výlučne na svoje náklady a bez možnosti ich následnej refundácie zo strany prenajímateľa.

7.	Nájomca je povinný počínať si tak, aby nedochádzalo ku škodám na Predmete nájmu. Nájomca je najmä povinný zabezpečiť na vlastné náklady ochranu priestorov Domu smútku, jeho vnútorného vybavenia a zariadenia pred akýmkoľvek poškodením, stratou, odcudzením a pod. (a to v čase, kedy sú priestory Domu smútku sprístupnené verejnosti, ako aj mimo tohto času). Nájomca zodpovedá za škodu spôsobenú na Predmete nájmu nájomcom,  pracovníkmi nájomcu alebo akýmikoľvek inými osobami, ktorým nájomca umožnil (vedome alebo nevedome) vstup alebo zdržiavanie sa v Predmete nájmu, vrátane škody, ktorá bude prenajímateľovi spôsobená porušením všeobecne záväzných a iných predpisov alebo ustanovení tejto zmluvy zo strany nájomcu.

8.	Prenajímateľ sa zaväzuje do 3 dní odo dňa nadobudnutia účinnosti tejto zmluvy odovzdať nájomcovi Predmet nájmu v stave spôsobilom na dohodnuté užívanie, a to vrátane jeho vnútorného vybavenia a zariadenia, evidencie a kľúčov od Domu smútku. O odovzdaní a prevzatí Predmetu nájmu spíšu zmluvné strany písomný Protokol, ktorý bude pripojený k tejto zmluve ako príloha tejto zmluvy. 

9.	Prenajímateľ sa zaväzuje zabezpečiť pred odovzdaním Predmetu nájmu nájomcovi inventúrny súpis majetku tvoriaceho vnútorné vybavenie a zariadenie Domu smútku, s tým, že súpis tohto majetku bude uvedený v Protokole o odovzdaní a prevzatí Predmetu nájmu.

10.	Nájomca berie na vedomie, že všetky dokumenty nevyhnutné pre plnenie povinností nájomcu v zmysle tejto zmluvy, ktoré prenajímateľ odovzdá nájomcovi pri začiatku nájmu sú vo vlastníctve prenajímateľa a obsahujú dôverné informácie, ktoré nájomca nie je oprávnený  bez predchádzajúceho súhlasu prenajímateľa akokoľvek oznámiť alebo sprístupniť tretej osobe alebo využiť pre seba alebo pre inú osobu. 

Čl. IV
Nájomné a podmienky financovania

1.	Nájomné bolo stanovené dohodou zmluvných strán v súlade so všeobecne záväznými právnymi predpismi nasledovne: 

-	nájomné za prenájom celého Domu smútku na Cintorínskej ulici vo výške ...............,- EUR/rok (slovom: ................................ eur za rok), 
-	nájomné za prenájom celého Domu smútku v miestnej časti Borov vo výške ...............,- EUR/rok (slovom: ................................ eur za rok), 
-	nájomné za prenájom celého Domu smútku v miestnej časti Vydraň vo výške ...............,- EUR/rok (slovom: ................................ eur za rok).

2.	Ročné nájomné za celý Predmet nájmu predstavuje spolu ..............., - EUR

Mesačné nájomné za celý Predmet nájmu predstavuje spolu ..............., - EUR .

3.	Nájomca sa zaväzuje uhrádzať prenajímateľovi mesačné nájomné za celý Predmet nájmu vo výške uvedenej v bode 2 tohto článku tejto zmluvy vždy do 5. dňa príslušného kalendárneho mesiaca (t.j. napr. nájomné za mesiac september do 5. septembra). Nájomné za prvé tri mesiace trvania nájmu je splatné vopred do 5 dní odo dňa nadobudnutia účinnosti tejto zmluvy. Nájomné je nájomca povinný uhrádzať na účet prenajímateľa uvedený v záhlaví tejto zmluvy.

4.	Nájomca je povinný zabezpečiť na svoje náklady a vo vlastnom mene poskytovanie služieb spojených s nájmom a dodávku médií (najmä dodávku plynu, elektrickej energie, tepla, teplej úžitkovej vody, studenej vody do priestorov Domu smútku, odvádzanie odpadových vôd a odvoz odpadov). Nájomca je povinný na tento účel uzatvoriť vo vlastnom mene a na svoj účet príslušné zmluvy na poskytovanie služieb a dodávku médií priamo s poskytovateľmi služieb a dodávateľmi médií a uhrádzať všetky náklady na dodávku týchto médií a služieb priamo ich dodávateľom na základe uzatvorených zmlúv.
5.	Prenajímateľ sa zaväzuje uhradiť nájomcovi za zabezpečenie všetkých činností v zmysle tejto zmluvy odplatu v celkovej výške 1,- Euro bez DPH (slovom: jedno euro bez DPH). Táto odplata je konečná a vzťahuje sa na všetky činnosti, ktoré nájomca zabezpečí pre prenajímateľa na základe tejto zmluvy (najmä činnosti podľa článku III bod 1 tejto zmluvy) počas celej  doby účinnosti tejto zmluvy. 
6.	Zmluvné strany sa dohodli, že všetky náklady, ktoré nájomcovi vzniknú v súvislosti so zabezpečením činností a plnením povinností v zmysle tejto zmluvy, a to najmä náklady na zabezpečenie činností uvedených vyššie budú pokryté peňažnými prostriedkami, ktoré nájomca prijme v mene prenajímateľa od tretích osôb ako úhradu za prenechanie priestorov Domu smútku (vrátane jeho vnútorného vybavenia a zariadenia) do krátkodobého podnájmu a ako úhradu za činnosti a služby poskytnuté tretím osobám a zároveň peňažnými prostriedkami, ktorá nájomca získa ako príjem plynúci z jeho podnikateľskej činnosti uskutočňovanej v súvislosti s poskytovaním pohrebných služieb,  prípadne inej podnikateľskej činnosti. 

7.	Nájomca nemá voči prenajímateľovi nárok na úhradu (alebo refundáciu) akýchkoľvek nákladov, ktoré nájomcovi vzniknú na základe alebo v súvislosti s touto zmluvou a ani na poskytnutie akýchkoľvek iných plnení a prenajímateľ nie je povinný nájomcovi takúto úhradu alebo iné plnenie poskytnúť.

8.	Prenajímateľ si vyhradzuje právo jednostranne upraviť výšku nájomného vždy k 1. januáru kalendárneho roka podľa miery ročnej inflácie vyhlásenej Štatistickým úradom Slovenskej republiky, ako aj v prípade, ak dôvod úpravy nájomného vyplýva zo zmeny všeobecne záväzných predpisov vrátane všeobecne záväzných nariadení Mesta Medzilaborce, prípadne z rozhodnutia cenových orgánov alebo iných rozhodujúcich skutočností. 

9.	V prípade omeškania nájomcu s platbou bude prenajímateľ účtovať nájomcovi úroky z omeškania v súlade s platnými právnymi predpismi. 

Čl. V
Doba nájmu

1.	Táto zmluva sa uzatvára na dobu určitú, do 31.12.2022

2.	Túto zmluvu je možné ukončiť:

a)	Písomnou dohodou zmluvných strán.
b)	Odstúpením od zmluvy z dôvodov a za podmienok uvedených v bode 3 až 4 tohto článku tejto zmluvy.
c)	Vypovedaním zmluvy za podmienok uvedených v bode 5 tohto článku tejto zmluvy.

3.	Nájomca je oprávnený písomne odstúpiť od tejto zmluvu výlučne z dôvodu, že Predmet nájmu bez toho, aby nájomca porušil akúkoľvek povinnosť vyplývajúcu mu z tejto zmluvy, nemôže dlhšie ako 3 mesiace slúžiť na dohodnutý účel. 

4.	Prenajímateľ je oprávnený písomne odstúpiť od tejto zmluvy v prípade, ak nájomca: 
-	napriek písomnej výstrahe užíva Predmet nájmu alebo trpí jeho užívanie takým spôsobom, že prenajímateľovi vzniká škoda alebo mu hrozí značná škoda,
-	napriek predchádzajúcemu upozorneniu prenajímateľa nezaplatil mesačné nájomné v plnej výške ani do splatnosti ďalšieho nájomného,
-	napriek predchádzajúcemu písomnému upozorneniu prenajímateľa porušuje inú povinnosť vyplývajúcu mu z tejto zmluvy.

5.	Zmluvné strany sú oprávnené vypovedať túto zmluvu z akéhokoľvek dôvodu alebo bez udania dôvodu. V prípade výpovede uplatnenej zo strany prenajímateľa je výpovedná lehota 3 – mesačná. V prípade výpovede uplatnenej zo strany nájomcu je výpovedná lehota 1 (jeden) rok. Výpovedná lehota začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Uplynutím výpovednej doby sa nájom v zmysle tejto zmluvy končí.

6.	V deň skončenia nájmu je nájomca povinný vypratať a odovzdať prenajímateľovi vyprataný Predmet nájmu v stave, v akom ho prevzal, s prihliadnutím na obvyklé opotrebenie, a to vrátane celého jeho vnútorného vybavenia a zariadenia a dokumentov odovzdaných prenajímateľom nájomcovi pri začiatku nájmu. O odovzdaní a prevzatí Predmetu nájmu a vyššie uvedenej evidencie spíšu zmluvné strany písomný Protokol, ktorý podpíšu obidve zmluvné strany. Ak nájomca odmietne bez závažného dôvodu Protokol podpísať, považuje sa Protokol nájomcom podpísaný dňom odopretia podpisu. Nájomca sa zaväzuje odstrániť závady spôsobené na Predmete nájmu a uvedené v Protokole do 3 dní odo dňa spísania Protokolu. V prípade, ak nájomca neodovzdá prenajímateľovi celý Predmet nájmu vrátane celého jeho vnútorného vybavenia, zariadenia a vyššie uvedených dokumentov a/alebo neodovzdá prenajímateľovi evidenciu vedenú podľa tejto zmluvy, a to všetko v deň skončenia nájmu, je nájomca povinný zaplatiť prenajímateľovi zmluvnú pokutu vo výške 100,- EUR (slovom: jednosto eur) za každý deň omeškania so splnením vyššie uvedených povinností, s tým, že zmluvná pokuta je splatná vždy do 24 hodín od uplynutia príslušného dňa, v ktorom trvá omeškanie nájomcu. Prenajímateľ je oprávnený požadovať náhradu škody spôsobenej porušením povinnosti, na ktorú sa vzťahuje zmluvná pokuta a zároveň je oprávnený domáhať sa náhrady škody presahujúcej zmluvnú pokutu. Nájomca je zaviazaný zaplatiť zmluvnú pokutu aj v prípade, že vyššie uvedený stav nezavinil. 

Článok VI
Doručovanie

1.	Zmluvné strany sa dohodli, že akýkoľvek právny úkon niektorej zmluvnej strany uskutočnený na základe tejto zmluvy alebo v súvislosti s ňou, musí byť písomný (ďalej len „písomnosť“) a musí byť doručený poštou ako doporučená zásielka alebo osobne. Na tento písomný styk (odosielanie a doručovanie) sa použijú adresy oboch zmluvných strán uvedené v záhlaví tejto zmluvy.

2.	Povinnosť zmluvnej strany doručiť písomnosť sa považuje za splnenú a písomnosť sa považuje za doručenú, len čo ju druhá zmluvná strana prevezme a jej prijatie potvrdí svojím vlastnoručným podpisom, alebo podpisom inej osoby oprávnenej na prijímanie písomností.

3.	Účinky doručenia písomnosti nastanú aj vtedy ak
a)	zmluvná strana zmenila adresu, na ktorú sa má podľa tejto zmluvy odosielať písomnosť, bez toho, aby túto zmenu druhej zmluvnej strane oznámila, a následne pošta túto písomnosť vrátila zmluvnej strane ako nedoručiteľnú, a to dňom vrátenia takejto písomnosti zmluvnej strane, alebo
b)	doručenie písomnosti bolo zmarené konaním alebo opomenutím tej zmluvnej strany, ktorej bola písomnosť adresovaná, a to dňom, kedy k takému konaniu došlo, alebo
c)	zmluvná strana prijatie písomnosti odmietne, a to dňom odmietnutia prijatia písomnosti, alebo
d)	odosielateľovi bola zásielka vrátená ako nedoručená, a to dňom vrátenia nedoručenej zásielky.

Čl. VII
Osobitné a záverečné dojednania

1.	Nájomca prehlasuje, že sa oboznámil so stavom Predmetu nájmu, tento stav je mu plne známy a Predmet nájmu je v tomto stave spôsobilý na užívanie na dohodnutý účel.

2.	Zmluvné strany sa dohodli, že právny vzťah založený touto zmluvou sa bude spravovať slovenským Obchodným zákonníkom a ostatným príslušnými právnymi predpismi.

3.	Akékoľvek zmeny tejto zmluvy sú možné iba po predchádzajúcej dohode obidvoch zmluvných strán, a to výlučne formou písomného dodatku ku zmluve.

4.	Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia na oficiálnej webovej stránke Mesta Medzilaborce, najskôr však po tom, ako bude účinné všeobecne záväzné nariadenie Mesta Medzilaborce, kde bude ako prevádzkovateľ Pohrebiska určený nájomca.

5.	Ak akékoľvek ustanovenie tejto zmluvy bude vyhlásené za neplatné alebo neuplatniteľné na príslušnom súde Slovenskej republiky, takéto vyhlásenie nebude mať vplyv na účinnosť a/alebo uplatniteľnosť ďalších ustanovení tejto zmluvy a zmluvné strany sa zaväzujú v prípade potreby ho nahradiť príslušným platným ustanovením.

6.	Zmluvné strany sú povinné navzájom si oznámiť akúkoľvek zmenu adresy pre doručovanie a všetky iné zmeny. V prípade porušenia tejto povinnosti zodpovedá zmluvná strana druhej strane za škodu, ktorá jej takýmto porušením povinnosti vznikla. 

7.	Zmluvné strany sa dohodli, že pojmy použité v tejto zmluve majú význam, aký im prikladajú všeobecne záväzné právne predpisy, pokiaľ táto zmluva neustanovuje inak.

8.	Na práva a povinnosti zmluvných strán touto zmluvou výslovne neupravené sa vzťahujú primerane ustanovenia Občianskeho zákonníka upravujúce nájomnú zmluvu a ustanovenia Obchodného zákonníka upravujúce mandátnu zmluvu.

9.	Táto zmluva je vyhotovená v štyroch vyhotoveniach s platnoťou originálu, z ktorých každá zmluvná strana obdrží dva exempláre.

10.	Zmluvné strany vyhlasujú, že túto zmluvu uzavreli dobrovoľne, bez nátlaku, nie v tiesni ani za inak nevýhodných podmienok, zmluvu si prečítali, jej obsahu porozumeli a na znak súhlasu s jej obsahom zmluvu vlastnoručne podpisujú.

V Medzilaborciach, dňa ......................		V .............., dňa ..................

Prenajímateľ:					Nájomca:

..................................................			........................................................